67. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1075 της 14/15 Νοεμ. 1977 (ΦΕΚ Α΄ 353) Περί εξαιρέσεως των Εμπορικών και Βιομηχανικών, Επαγγελματικών και Βιοτεχνικών Επιμελητηρίων ως και των Χρηματιστηρίων Εμπορευμάτων της εφαρμογής των διατάξεων του Ν.Δ. 496/1974 ως ετροποποιήθη και συνεπληρώθη μεταγενεστέρως. Έχοντες υπ’ όψει τας διατάξεις: α)Το άρθρ. 56 Ν.Δ. 496/1974 «περί λογιστικού των Νομικών Προσώπων Δημοσίου Δικαίου ως αντικατεστάθη υπό του άρθρ. 15 του Νόμ. 369/76 «περί τροποποιήσεως και συμπληρώσεως του Ν.Δ. 496/74 «περί λογιστικού των Νομικών Προσώπων Δημοσίου Δικαίου» ως ετροποποιήθη μεταγενεστέρως» και του άρθρ. 2 του Νόμ. 578/77 (ΦΕΚ 106 Α΄), β)την υπ’ αριθ. 1224/1977 γνωμοδότησιν του Συμβουλίου της Επικρατείας προτάσει των Υπουργών Οικονομικών και Εμπορίου, αποφασίζομεν: Άρθρον μόνον.-Τα Εμπορικά και Βιομηχανικά, Επαγγελματικά και Βιοτεχνικά Επιμελητήρια, ως και τα Χρηματιστήρια Εμπορευμάτων, εξαιρούνται της εφαρμογής των διατάξεων του Ν.Δ. 496/1974 «περί λογιστικού των Νομικών Προσώπων Δημοσίου Δικαίου». 